Vabaduse park

pisi|Vabaduse parkmets
Vabaduse park on park Tallinnas Nõmmel. Park piirneb Sihi, Lõuna, Ravila, J. Mändmetsa, Nõmme-Kase ja Hiiu tänavaga. Pargi pindala on 14,74 hektarit. Pargi lähedal asuvad Sanatooriumi park ja Hiiu park.

Ajalugu
Vabaduse park on üks Nõmmele väga omastest parkmetsadest. Sellised männimetsad planeeriti Nõmmele juba 1920. aastate lõpus. 1937. aastal kinnitati linnavolikogus lõplik plaan, mille järgi pidi Nõmmel olema kolm parkmetsa ja kaksteist puiestikku.

Tänapäev
Tänapäeval on Vabaduse park hea koht ürituste korraldamiseks. Pargis on toimunud tänavalaat "Roheliste väravate tänav", Nõmme laste laulupidu ja "Nõmme kevad".Nõmme kevade üritused uues kohas. Nõmme Sõnumid, 20. mai 2005. 17. juunil 2018 toimus Vabaduse pargis Nõmme IV laulu- ja tantsupäev, mis taaselustas vabariigi algusaegadel Nõmmel toimunud laulupäevade traditsiooni Nõmme IV laulu- ja tantsupäev 29. juulil 2007 jõustus seadus, mis võtab Vabaduse parkmetsa kaitse alla.Nõmme linnaosa parkide kaitse alla võtmine

Viited

Kategooria:Tallinna pargid